
Beágyazott rendszerek alkalmazhatósága gyártósori berendezésekben

A TDK dolgozat főtémája a FESTO MPS, vagyis a Modular Production System (Moduláris Gyártási Rendszer) berendezés beüzemelése és üzembe helyezése ATMEL mikrokontrollert tartalmazó beágyazott vezérlő segítségével.
A dolgozat bemutatja az MPS berendezés működését és annak rendeltetésszerű használatát, valamint a személyi számítógépen futó szoftverét. Ebben a részben külön kitér a dolgozat az egyes MPS állomások felépítésére, ezen belül az egyes végrehajtók, illetve érzékelők feladatára, működési elvére. Ismerteti a „megmunkálandó” munkadarabokat és a gyártás végeredményeképp létrejött késztermékeket. A gyártórendszer működésének tisztázását követően a dolgozat részletezi a vezérlés felépítését. Ezen belül a mikrokontrolleres beágyazott vezérlő és az MPS állomások feszültségszint illesztésének megoldását, valamint a mikrovezérlők egymással történő összekapcsolását buszkommunikáció segítségével. Érdekességképpen megemlítésre kerül a Mitsubishi típusú humanoid robot irányítása RS232 kommunikációs interfészén keresztül, valamint ezen adatok feldolgozását végző robotprogram. Ezután a vezérlés felépítésének bemutatása következik.
Végezetül ismertetésre kerülnek a jövőbeni terveink, mellyel a berendezésünk kiérdemelheti majd a Smart Factory megnevezést, valamint összehasonlítást tesz a PLC technikával, amely során elemezzük mindkét vezérléstechnikai megoldás előnyét és hátrányát.



